paragraph_text: U velikoj pomorskoj bitki kod rta Trafalgara, između Gibraltarskih vrata i grada Cadiza, u kojoj je 21. listopada 1805. godine britanska mornarica nanijela katastrofalan poraz udruženoj francusko-španjolskoj floti, poginuo je i proslavljeni britanski pomorac i viceadmiral Horatio Nelson. Pogodio ga je smrtonosan hitac iz muškete sa španjolskog broda “Santissima Trinidad”. Slavu jednog od najvećih stratega pomorskog ratovanja Nelson je stekao u bitkama protiv revolucionarne Francuske i Napoleona. Njegove pomorske pobjede osigurale su Britaniji prvenstvo na moru za čitavo jedno stoljeće.